 O femeie a sunat la 112 să anunțe că fiica ei a dispărut, iar dispecerul i-a spus că "n-o caută nimeni în tot orașul". DSU a deschis o anchetă.
DSU, reacție după ce o angajată a Ambulanței Galați a răspuns necuviincios la 112. Pe 2 iulie o persoană a anunțat dispariția fiicei sale care suferă de o problemă medicală. Dispecerul Serviciului de Ambulanță Galați: "Nu vine nimeni s-o caute în tot orașul".
DSU reacționează după ce o angajată a Serviciului de Ambulanță Galați i-ar fi spus unei femei că Poliția nu are unde să-i caute fata "dacă e fugită și n-o vede nimeni". Femeia sunase pentru a anunța dispariția unei fete de 16 ani.Ca urmare a informațiilor apărute în spațiul public, care vizează o înregistrare audio dintre un dispecer al Serviciului de Ambulanță Galați și o persoană care anunța dispariția fiicei sale care suferă de o problemă medicală, Departamentul pentru Situații de Urgență s-a sesizat cu privire la această speță. DSU trimite o echipă de control la Dispeceratul Integrat de Urgență Galați.Incidentul a avut loc pe 2 iulie. O femeie, asistent maternal, a sunat la 112 pentru a anunța că fata de 16 ani pe care o avea în îngrijire a dispărut în timpul unei plimbări. Fata este pacient la neuropsihologie pediatrică și recent revenise de la spital. Apelul de urgență a fost direcționat către Serviciul de Ambulanță și nu către Poliție."Au fost mai multe apeluri, au fost direcționate către Serviciul de Ambulanță. În final, fata a fost găsită de polițiști", a declarat Mihai Polinschi, reprezentantul Serviciului de Ambulanță Județean Galați.Dispecerul i-ar fi spus femeii care își căuta fata că "Poliția nu este pe fir. Dar nici Poliția nu aleargă după ea. Dacă ea este fugită și n-o vede nimeni, unde s-o caute Poliția, doamnă?". Mai mult, dispecerul i-ar fi spus femeii și că "dacă i-ați pierdut urma, doamnă, când o găsiți, este liniștită și vrea să meargă la spital, reveniți la 112. Nu vine nimeni s-o caute în tot orașul".Reprezentanții instituției au început o anchetă pentru a stabii dacă operatoarea telefonică s-a comportat corespunzător."Ancheta vizează doar comportamentul persoanei de la dispecerat, din punct de vedere medical nu a greșit cu nimic. Ancheta va stabili dacă s-a comportat necuviincios și va lua măsurile care se impun", a precizat Polinschi.Rezultatele anchetei vor fi comunicate în următoarele zile.